**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO 2014-2020 METŲ KLAIPĖDOS REGIONO INTEGRUOTOS TERITORIJŲ VYSTYMO PROGRAMOS KEITIMUI**

2020 m. birželio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 6 straipsnio 23 punktu, 16 straipsnio 4 dalimi, Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“ patvirtintų Integruotų teritorijų vystymo programų rengimo ir įgyvendinimo gairių 18 punktu, Šilutės rajono savivaldybės taryba n u s p r e n d ž i a:

Pritarti 2014–2020 metų Klaipėdos regiono integruotos teritorijų vystymo programos keitimui [(pridedama).](PPS04s01p.docx)

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šilutės rajono savivaldybės visuomeninei administracinių ginčų komisijai (Dariaus ir Girėno g. 1, Šilutė) arba Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2020-06-

 Remigijus Budrikas Arvydas Bielskis Vita Stulgienė

 2020-06-10 2020-06-10 2020-06-10

Parengė

Aušra Stakvilevičienė

2020-06-09

**ŠILUTĖS RAJONO SAVIVALDYBĖS ADMINISTRACIJOS**

**PLANAVIMO IR PLĖTROS SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO „DĖL PRITARIMO 2014-2020 METŲ KLAIPĖDOS REGIONO INTEGRUOTOS TERITORIJŲ VYSTYMO PROGRAMOS KEITIMUI“**

2020 m. birželio 9 d.

Šilutė

|  |
| --- |
| 1. **Parengto projekto tikslai ir uždaviniai:**

Sumažėjus bent vienai iš programos rezultatų planuojamai reikšmei daugiau kaip 5 proc., inicijuojamas esminis Programos pakeitimas, kuriam turi pritarti Šilutės rajono savivaldybės taryba, Regiono plėtros taryba. |
| 1. **Kaip šiuo metu yra sureguliuoti projekte aptarti klausimai.**

Šilutės rajono savivaldybės taryba 2015 m. rugpjūčio 27 d. sprendimu Nr. T1-26 pritarė Klaipėdos regiono integruotos teritorijų vystymo programos projektui (toliau – Programa). Vidaus reikalų ministro 2015 m. rugsėjo 11 d. įsakymu Nr. 1V-719 „Dėl Klaipėdos regiono integruotos teritorijų vystymo programos patvirtinimo“ Programa buvo patvirtinta (pakeista 2016-11-16 įsakymu Nr. 1V-807, 2017-08-30 įsakymu Nr. 1V-612, 2018-07-31 įsakymu Nr. 1V-545, 2018-10-16 įsakymu Nr. 1V-757, 2019-12-19 įsakymu Nr. 1V-1017). Pradėjus rengti su projektų įgyvendinimu susijusius dokumentus, paaiškėjo, kad Programos 2 ir 3 prieduose esanti informacija nesutampa su Finansavimo sutartyse esančia informacija. Rengiant Integruotą teritorijų vystymo programą, numatomų įgyvendinti projektų stebėsenos rodikliai buvo skaičiuojami visai projekto teritorijai, kadangi daugumos teritorijų sklypai dar buvo nesuformuoti. Pasirašius finansavimo sutartis bei įgyvendinus projektus, daugumos projektų stebėsenos rodikliai sumažėjo/ padidėjo. Klaipėdos regiono 2014-2020 plėtros plane esanti informacija apie stebėsenos rodiklius skiriasi nuo esančios patvirtintoje Klaipėdos regiono integruotoje teritorijų vystymo programoje. Atsižvelgus į tai yra būtinas Klaipėdos regiono integruotoje teritorijų vystymo programos keitimas. Šilutės rajono savivaldybės administracija, remdamasi pasirašytomis sutartimis bei projektų užbaigimo ataskaitomis, tikslina Klaipėdos integruotos teritorijų vystymo programos 2 priede prie šių uždavinių esančių veiksmų informaciją:1. **Patikslina 1.1.1.(v) uždavinio 1.1.1.1.** **veiksmo „Šilutės miesto Šilokarčemos kvartalo kompleksinis sutvarkymas“ rodiklį**: vietoj esančio rodiklio„Sukurtos arba atnaujintos atviros erdvės miestų vietovėse – 40 000 m2“ įrašant „Sukurtos arba atnaujintos atviros erdvės miestų vietovėse – 46 376,30 m2“.
2. **Patikslina 1.1.1.(v) uždavinio 1.1.1.2. veiksmo „Šilutės H. Šojaus dvaro parko teritorijos sutvarkymas ir pritaikymas rekreacijai“ rodiklį:** vietoj esančio rodiklio„Sukurtos arba atnaujintos atviros erdvės miestų vietovėse – 62 131 m2“ įrašant „Sukurtos arba atnaujintos atviros erdvės miestų vietovėse – 61 526,70 m2“.
3. **Patikslina 1.1.1.(v) uždavinio 1.1.1.4. veiksmo „Šilutės miesto Lietuvininkų g. ir Tilžės g. gretutinių teritorijų viešųjų erdvių sutvarkymas, suformuojant rekreacijai ir aktyviai miestiečių veiklai patrauklias erdves“ rodiklį:** vietoj esančio rodiklio„Sukurtos arba atnaujintos atviros erdvės miestų vietovėse – 60 000 m2“ įrašant „Sukurtos arba atnaujintos atviros erdvės miestų vietovėse – 15 375 m2“
4. **Patikslina 1.2.1.(v) uždavinio 1.2.1.1. veiksmo „Šilutės miesto istorinio parko infrastruktūros sutvarkymas, sukuriant sąlygas aktyviam poilsiui, sveikatingumo renginiams“** **rodiklį**: vietoj esančio rodiklio „Sukurtos arba atnaujintos atviros erdvės miestų vietovėse – 400 000 m2“ įrašant „Sukurtos arba atnaujintos atviros erdvės miestų vietovėse – 400 690,55 m2“.
5. **Patikslina 1.2.1.(v) uždavinio 1.2.1.2. veiksmo „Daugiabučių gyvenamųjų namų kvartalo, esančio Šilutės mieste, tarp Parko g., Lietuvininkų g. ir Liepų g., kompleksinis sutvarkymas“ rodiklį:** vietoj esančio rodiklio „Sukurtos arba atnaujintos atviros erdvės miestų vietovėse – 15 828 m2“ įrašant „Sukurtos arba atnaujintos atviros erdvės miestų vietovėse – 32 594,32 m2“.
6. **Patikslina 1.2.1.(v) uždavinio 1.2.1.3. veiksmo** **„Šilutės kultūros ir pramogų centro ir bibliotekos pastato, esančio Tilžės g. 12, pritaikymas bendruomenės poreikiams“ rodiklį**: vietoj esančio rodiklio „Pastatyti arba atnaujinti viešieji arba komerciniai pastatai miestų vietovėse – 1 454 m2“ įrašant „Pastatyti arba atnaujinti viešieji arba komerciniai pastatai miestų vietovėse – 1 486,27 m2“.

Būtinybė tikslinti 1.1.1.4. veiksmo „Šilutės miesto Lietuvininkų g. ir Tilžės g. gretutinių teritorijų viešųjų erdvių sutvarkymas, suformuojant rekreacijai ir aktyviai miestiečių veiklai patrauklias erdves“ rodiklį atsirado todėl, kad pasirašius projekto Finansavimo sutartį buvo numatyta sutvarkyti Šilutės m. Lietuvininkų g. ir Tilžės g. gretutinių teritorijų viešąsias erdves ir suformuoti rekreacijai ir aktyviai miestiečių veiklai patrauklias erdves. Projekto metu turėjo būti sutvarkyta teritorija, esanti Tižės g. 37A, Šilutėje, H. Zudermano skveras, Šilutės raj. savivaldybės aikštė bei skveras, esantis prie Šilutės muziejaus pastato Lietuvininkų g. 36. Šiose teritorijose numatyta rekonstruoti pėsčiųjų takus, įrengti šviestuvus, mažosios architektūros elementus, vaizdo stebėjimo kameras, žaidimų ir sporto įrenginius bei sutvarkyti gėlynus. Tačiau projekto įgyvendinimo eigoje Šilutės evangelikų liuteronų senųjų kapinių kompleksas (Tilžės g. 37A) 2019 m. kovo 12 d. buvo įtrauktas į Nekilnojamųjų kultūros vertybių sąrašą ir kuriam buvo nustatytos vertingosios savybės. Atsižvelgiant į tai buvo užsakyti nauji Specialieji paveldosaugos reikalavimai, kuriuos gavus buvo įvertinta, kad dabartinis projektas neatitinka naujų Specialiųjų paveldosaugos reikalavimų ir reikėtų rengti naują projektą bei gauti naują statybą leidžiantį dokumentą. Buvo nuspręsta atsisakyti šio objekto ir toliau įgyvendinti kitas projekto dalis, to priežastis buvo ženklus rodiklio sumažėjimas.Taip pat tikslinamos ITV programos 3 priede „Klaipėdos regiono integruotos teritorijų vystymo programos veiksmų planas“ esančių projektų „Šilutės miesto Šilokarčiamos kvartalo kompleksinis sutvarkymas“, „Šilutės H. Šojaus dvaro parko teritorijos sutvarkymas ir pritaikymas rekreacijai“, „Šilutės miesto Lietuvininkų g. ir Tilžės g. gretutinių teritorijų viešųjų erdvių sutvarkymas, suformuojant rekreacijai ir aktyviai miestiečių veiklai patrauklias erdves“, „Šilutės miesto istorinio parko infrastruktūros sutvarkymas, sukuriant sąlygas aktyviam poilsiui, sveikatingumo renginiams“, „Daugiabučių gyvenamųjų namų kvartalo, esančio Šilutės mieste, tarp Parko g., Lietuvininkų g. ir Liepų g., kompleksinis sutvarkymas“, „Šilutės kultūros ir pramogų centro ir bibliotekos pastato, esančio Tilžės g. 12, pritaikymas bendruomenės poreikiams“, „Šilutės miesto Lietuvininkų, Tilžės gatvių eismo saugos gerinimas ir P. Jakšto, H. Zudermano, Knygnešių, M. Jankaus, Lauko, Miško gatvių rekonstravimas“ lėšos pagal pasirašytas Finansavimo sutartis. |
| 1. **Kokių pozityvių rezultatų laukiama.**

Atlikti Klaipėdos regiono integruotos teritorijų vystymo programos keitimai leis Savivaldybės administracijai efektyviau įsisavinti projektų įgyvendinimui numatytas ES, Valstybės biudžeto bei Savivaldybės biudžeto lėšas. |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Nenumatoma |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

­­­\_\_\_\_\_\_\_ |
| 1. **Projekto autorius ar autorių grupė.**

Planavimo ir plėtros skyriaus viešojo administravimo institucijos specialistė Aušra Stakvilevičienė  |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Integruota programa, tikslinė teritorija. |
| 1. **Kiti, autorių nuomone, reikalingi pagrindimai ir paaiškinimai.**

Savivaldybės tarybai pritarus Klaipėdos integruotos teritorijų vystymo programos keitimui, bus kreipiamasi į Klaipėdos regiono plėtros tarybą, kad ši taip pat pritartų minėtos programos keitimui. Savivaldybės ir Klaipėdos regiono taryboms pritarus bus kreipiamasi į Vidaus reikalų ministeriją dėl Vidaus reikalų ministro 2015 m. rugsėjo 11 d. įsakymu Nr. 1V-719 „Dėl Klaipėdos regiono integruotos teritorijų vystymo programos patvirtinimo“ patvirtintos Programos keitimo.  |

Planavimo ir plėtros skyriaus Aušra Stakvilevičienė

viešojo administravimo institucijos specialistė